Glūkas (ežeras) - Vikipedija

# Glūkas (ežeras)

### Straipsnis iš Vikipedijos, laisvosios enciklopedijos.

Glūkas
Vieta | Varėnos raj., Lietuva
Plotas | 0,695 km²
Kranto linijos ilgis | 4,1 km
Kilmė | Ledyninis
Vidutinis gylis | 12,6 m
Didžiausias gylis | 36,9 m
Įteka | bevardis
Išteka | bevardis

Glūko ežeras yra Varėnos rajone, 4 km į šiaurės rytus nuo Senosios Varėnos, 800 m nuo Varėna–Alytus kelio. Glūko ežeras ypatingas skaidriu vandeniu, dideliais (iki 37 m.) gyliais, stačiais, sausais ir mišku apaugusiais krantais. Iš Glūko ežero išteka upeliukas, už keliasdešimties metrų įtekantis į Varėnio ežerą. Vakariniame ežero krante įsikūręs Glūko kaimas.

## [taisyti] Žuvys

Ežeras labai traukia žvejus, nes garsėja stambiais ešeriais, karšiais ir lydekomis. Tačiau ežeras, kaip ir dauguma gilavandenių, gana įnoringas ir sunkiai prognozuojama, kuri žuvų rūšis kibs. Paskutiniais metais jame tiek išplito aukšlės, kad pradėjo trūkti maisto kitoms žuvims. Todėl ežere rengiamos sportinės aukšlių gaudymo varžybos.

## [taisyti] Poilsis

Prie ežero mėgsta lankytis varėniškiai, o vasarą palapinėse įsikuria ir iš toliau atvykę poilsiautojai. Ežero pakrantėje įrengta erdvi stovyklavietė „Glūkas“, yra poilsio namai „Žibuoklė“, tiesiai virš ežero įsikūrusi „Glūko smuklė“ - restoranas ant vandens.

## [taisyti] Apylinkės

Netoli ežero yra Glūko girininkijos pastatas. Glūko miške buvo įrengta Lietuvos valstybinė džiovos sanatorija, 1944 m. sugriauta vokiečių. Greta yra Varėnės ežeriukas, per kurį prateka Varėnė. Į šiaurę nuo ežero yra žemyninių kopų, vietomis dar išliko lekiojančio smėlio ploteliai. Šalia Glūko ežero yra kelios akmens ir geležies amžių gyvenvietės, kuriose rasta kultūriniai sluoksniai, titnaginių radinių, keramikos šukių ir pan. (žr. [1] ir [2]).

Į rytus nuo Glūko ežero miškuose slepiasi dar du nedideli ežeriukai - Glūkaitis ir Ašarėlis.

Rodomas puslapis "http://lt.wikipedia.org../../../g/l/%C5%AB/Gl%C5%ABkas_%28e%C5%BEeras%29.html"

Kategorija: Varėnos rajono ežerai

##### Views

- Straipsnis
- Aptarimas
- Dabartinė versija

##### Paieška